**zápis**

**ROKOVANIE MEDZIREZORTNEJ PRACOVNEJ SKUPINY NA PODPORU ROZVOJA CYKLISTICKEJ DOPRAVY A CYKLOTURISTIKY MINISTERSTVA DOPRAVY A VÝSTAVBY SR (ONLINE)**

**16. februára 2022 13:00 – 15:30**

**Prítomní účastníci:**

Peter Klučka, Ministerstvo dopravy a výstavby SR, národný cyklokoordinátor

Peter Hrapko, Ministerstvo dopravy a výstavby SR, riaditeľ odboru stratégie dopravy

Ján Krak, Ministerstvo dopravy a výstavby SR, vedúci oddelenia integrovanej osobnej, intermodálnej nákladnej a nemotorovej dopravy Odboru stratégie dopravy

Ladislav Findl, Bratislavský samosprávny kraj

Peter Rozsár, Bratislavský samosprávny kraj

Silvia Szokolová, Trnavský samosprávny kraj

Ondrej Repka, Trenčiansky samosprávny kraj

Radovan Hladký, Trenčiansky samosprávny kraj

Karol Jurica, Nitriansky samosprávny kraj

Peter Halaj, Banskobystrický samosprávny kraj

Michal Vráb, Banskobystrický samosprávny kraj

Ján Gábor, Banskobystrický samosprávny kraj

Peter Mráz, Žilinský samosprávny kraj

Juraj Hlatký, Žilinský samosprávny kraj

Tünde Dzurov Vargová, Prešovský samosprávny kraj

Viktória Erbyová, Košický samosprávny kraj – v zastúpení

Miroslav Kadlíček, Mesto Piešťany

Milan Ovseník, Mesto Trenčín

Martin Sedláček, Mesto Trenčín

Peter Bročka, Únia miest Slovenska

Radovan Červienka, Dopravoprojekt

Ján Roháč, Cykloplatforma

Michal Hlatký, Slovenský cykloklub

Andrea Štulajterová, Občianska cykloiniciatíva Banská Bystrica

Gabriela Fischerová, Ministerstvo životného prostredia SR

1. Otvorenie rokovania, príhovor riaditeľa Odboru stratégie MDV SR Petra Hrapka o aktuálnych informáciách v príprave výziev z POO, vrátane harmonogramu vzdelávacích aktivít pre oprávnených prijímateľov.

V úvode stretnutia informoval prítomných členov MPS riaditeľ odboru stratégie MDV SR o príprave výziev z POO.

Prízvukoval predovšetkým skutočnosť, že oprávnenými prijímateľmi finančných prostriedkov pri podávaní žiadosti o nenávratný finančný príspevok z POO sú mestá nad 20 tisíc obyvateľov so vzdialenosťou príslušnej cyklistickej infraštruktúry v priemere 5 km od hraníc intravilánu mesta.

Podpora projektov mestskej cyklistickej dopravy u žiadateľov, ktorí nespĺňajú uvedené podmienky bude možná v rámci Európskych štrukturálnych a investičných fondov v rámci pripravovaného Operačného programu Slovensko.

Po vyhlásení predmetnej Výzvy z POO zaháji Odbor stratégie dopravy v spolupráci so ZMOS, ÚMS a SK 8, metodicko- inštruktážnu kampaň pre efektívne nastavenie projektov pre čerpanie finančných prostriedkov z POO.

1. Prezentácia pracovníka Odboru stratégie MDS SR Petra Ľosa o Metodike posudzovania, výberu a priorizácie projektov z POO.

Pracovník Odboru stratégie dopravy MDV SR Peter Ľos vo svojej prezentácii osvojil prítomným zásady Metodiky posudzovania a hodnotenia projektov z POO.

1. Informácia národného cyklokoordinátora Petra Klučku o stave prípravy zahájenia prác na Aktualizácii národnej cyklostratégie 2030, vrátane definovania národnej siete cyklotrás.

Národný cyklokoordinátor Peter Klučka infpormoval prítomných, že v záujme súladu vecného a finančného plnenia zámeru aktualizácie Národnej stratégie rozvoja cyklistickej dopravy a cykloturistiky v Slovenskej republiky, vrátane definovania národnej siete cyklotrás v rámci projektu Interreg – Danube Cycle Plans bol dňa 7. februára 2022 schválený v porade vedenia ministerstva Návrh úloh výskumu a vývoja a vedecko-technických služieb na rok 2022. Jeho súčasťou je aj zadanie spracovania uvedeného strategického dokumentu  externému spracovateľovi. Začiatok prác na spracovaní Cyklostratégie predpokladáme v priebehu II. štvrťroka 2022. Členom MPS bude zaslaný na pripomienkovanie prvotný rámcový koncept národnej siete cyklotrás, čo je podmienka projektu Interreg – Danube Cycle Plans, ktorý má za cieľ spracovať návrh Dunajskej cyklistickej siete.

Národný cyklokoordinátor Peter Klučka informoval o stave a záveroch rokovaní so správcami majetku štátu (ŽSR, SVP, LESY SR, SPF) o podmienkach udeľovania súhlasu  pri MPV v rámci realizácie CYK.

* ŽSR v súlade s priebehom uvedených rokovaní uverejnili v decembri 2021 na svojich webových stránkach Manuál o postupe pri získávaní povolení, vrátane cien za prenájom pozemkov pri výstavbe cyklistickej infraštruktúry,
* SPF po rokovaniach s GR Jánom Maroszom v januári 2022 prisľúbil spracovať identický Manuál v rámci svojej pôsobnosti,
* SVP v súlade s podpisom Memoranda o vzájomnej spolupráci pri podpore rozvoja cyklistickej dopravy a cykloturistiky na Slovensku pripravil samostatný postup vrátane cenových taríf za prenájom majetku štátu v ich správe pri žiadostiach o výstavbu cyklistickej infraštruktúry na pozemkoch v ich správe.
1. Rôzne, diskusia

Zápis vypracoval: Peter Klučka, Michal Hladký, MDV SR Bratislava, 11. 3.2022